wickkiey/tamil-wikipedia-chunked huggingface dataset:
# இராமு தேவர்

## நேதாஜி பிரச்சாரம்

இவரது பதினேழாம் வயதின் போது நேதாஜி பிரித்தானிய அரசை எதிர்க்க உருவாக்கிய இந்திய தேசிய இராணுவம் என்ற படைப்பிரிவிற்கு இளைஞர்களை இராணுவ பயிற்சி பெறுமாறு பிரச்சாரம் செய்து வந்தார். அப்பகுதிகளில் மலாக்கா பிராந்தா, பினாங்கு பகுதிகளும் அடங்கும். அந்த பிரச்சாரத்தை கேட்ட இராமு தேவர் தனது பதினேழாம் வயதில் இந்திய தேசிய இராணுவத்தில் சேர்ந்தார்.
# இராமு தேவர்

## ஒற்றர் படை பயிற்சி

இந்திய தேசிய இராணுவத்தில் சேர்ந்தவர்களில் மிகவும் இளையவர் இவர் என்பதால் இவருக்கு ஒற்றர் படையில் இடம் கிடைத்தது. இந்திய தேசிய இராணுவத்தின் ஒற்றர் படையின் பயிற்சி பள்ளியான சுவராசு பள்ளியில் பயிற்சி எடுத்தார்.
# இராமு தேவர்

## ஒற்றர் படை இரகசியம் வெளியாதல்

முதலில் பிரித்தானிய அரசுக்கு நேதாஜி ஒற்றர் படை வைத்திருந்தது அவ்வளவு உறுதியாக தெரியாமல் இருந்தது. 1944ல் சுவராசு தவிர்த்து மற்றொரு இந்திய தேசிய இராணுவ ஒற்றர் படையை சேர்ந்த 12 பேர் குசராத் மாநிலத்திற்கு நீர் மூழ்கி கப்பலில் வந்த போது பிரித்தானிய இந்திய அரசாங்கத்தில் பிடிபட்டனர். இதனால் நேதாஜி படையின் ஒற்றர்களின் இரகசியம் வெளியானது. இதனால் கிழக்குக் கடற்கரை இந்தியா முழுதும் பிரித்தானிய ஒற்றர்களின் மறைமுக கண்கானிப்பு அதிகமாகியது.
# இராமு தேவர்

## இராமு தேவர் பிடிபடுதல்

இதே நேரத்தில் இராமு தேவருடன் ஒற்றர் படையைச் சேர்ந்த குமரன் நாயர் மற்றும் சேது மாதவன் மூவரும் பர்மா வழியாக இந்தியாவிற்கு வர முயன்றனர். பர்மா எல்லையின் சிட்டகாங் அருகே இவர்களைப் பிரித்தானிய இந்திய இராணுவம் சுற்றி வளைத்தது. இவர்கள் மூவரும் தப்பிச் செல்ல முயன்ற போது குமரனுக்குக் காலில் குண்டடி பட்டதால் அவரை மற்ற இருவரும் காப்பாற்ற முயன்ற போது மூவருமே பிடிபட்டனர்.
# இராமு தேவர்

## சிறையில் சித்தரவதை

மூவருமே வங்கச் சிறையில் அடைபட்டனர். அங்கு நடந்த சித்ரவதைக் கொடுமையால் சேது மாதவன் வங்கச் சிறையிலேயே தற்கொலை செய்து கொண்டார். அதனால் இராமுவையும் குமரனையும் அலிப்பூர் சிறைக்கு மாற்றினர்.
# இராமு தேவர்

## வழக்கு விசாரணை

இருவரின் வழக்கும் அலிப்பூர் சிறைச்சாலையிலேயே நீதிபதி கிருசுனா இராவ் தலைமையில் நடந்தது. பிரித்தானிய அரசு சார்பாக எத்திராசு என்ற வழக்குரைஞரும், இராமு மற்றும் குமரனுக்காக கசுதூரி என்ற வழக்குரைஞரும் வாதாடினர். முடிவில் இருவருக்கும் தூக்கு தண்டனை வழங்க பிரித்தானிய அரசு உத்தரவிட்டது. இருந்தாலும் இராமுவிற்கு 18 வய்தே ஆனதால் கருணையோடு இவ்வழக்கை அணுக வேண்டும் என்று நீதிபதி உத்தரவிட்டார்.
# இராமு தேவர்

## சென்னையில் இராமு தேவர்

அவரின் வழக்கை கருணையின் அடிப்படையில் சென்னை உயர்நீதி மன்றத்தில் மேல் முறையீடு செய்தனர். இருந்தாலும் இருவருக்கும் தூக்கு தண்டனை விதிப்பு உறுதிப்படுத்தப்பட்டு அதன்படி இருவரும் தூக்கிலிடப்பட்டனர். இருவரின் சடலங்களும் சென்னை ஓட்டேரி மைதானத்தில் புதைக்கப்பட்டது.
# இராமு தேவர்

## இராமுவின் தாய்

1948 வரை தன் மகன் தூக்கிலிடப்பட்டதை இராமு தேவரின் தாய் அறியாமலேயே இருந்தார். சுதந்திரம் அடைந்த பிறகே இந்த செய்தியை தாய் அறிந்தார். அதனால் மனநிலை பாதிக்கப்பட்ட அவரின் தாய் 1984ஆம் ஆண்டு மனநிலை பாதிக்கப்பட்ட நிலையிலேயே உயிர் துறந்தார்.
# இராமு தேவர்

## குமரன் நாயர் தெரு

குமரன் நாயரின் வீர மரணத்திற்கு மரியாதை செலுத்திய கேரள அரசாங்கம் அவர் வளர்ந்த தெருவிற்கு அவரின் பெயரையே சூட்டி வீர வணக்கம் செய்துள்ளது.
# இராமு தேவர்

## மூலம்

-
# பேரெயில்

**பேரெயில்** சங்ககாலத்தில் சிறப்புடன் விளங்கிய ஊர்களில் ஒன்று.  
சங்ககாலப் புலவர் பேரெயின் முறுவலார் பேரெயில் என்னும் ஊரில் வாழ்ந்தவர். இந்த ஊர் இக்காலத்தில் மன்னார்குடி வட்டத்தில் ஓசைப்பேரையூர் என்னும் பெயருடன் விளங்குவதாக ரா. பி. சேதுப்பிள்ளை தன் ‘ஊரும் பேரும்’ என்னும் நூலில் குறிப்பிட்டுள்ளார்.  
நம்பி நெடுஞ்செழியன் என்னும் சங்ககாலப் பாண்டியன் இறந்துபோனபோது அவனுக்காக இரங்கிப் பாடியுள்ளார்.
# சோழன் இலவந்திகைப்பள்ளித் துஞ்சிய நலங்கிள்ளி சேட்சென்னி

**சோழன் இலவந்திகைப்பள்ளித் துஞ்சிய நலங்கிள்ளி சேட்சென்னி** சங்ககாலச் சோழமன்னர்களில் ஒருவன். புலவர் கோனாட்டு எறிச்சலூர் மாடலன் மதுரைக் குமரனார் இவன் பெற்ற வெற்றியைப் புகழ்ந்து பாடியுள்ளார். இவனது இறுதிக் காலம் இலவந்திகைப்பள்ளி என்னுமிடத்தில் நிறைவுற்றது.
- இவன் வேல் தாங்கித் தேரேறிப் போருக்குச் செல்வது வழக்கம்.
- இவனைத் தாக்கியவர் வாழக் கண்டதும், அடி தொழுதவர் வருந்தக் கண்டதும் இல்லையாம்.
- நெல்வயலில் களையெடுக்கும் உழத்தியர் சிறந்த ஆம்பல் , நெய்தல் பூக்களைக் களைந்து எறிவார்களாம்.
- உழவர் விலாப் புடைக்க புதுநெல் சோறு தின்றுவிட்டு நெல்கட்டுகளைச் சுமந்து செல்லும்போது நடை தடுமாறுவார்களாம்.
- உழவரின் சிறுவர்கள் வைக்கோல் போரில் ஏறி இளநீரையும், நுங்கையும் பறித்து விளையாடுவார்களாம்.
# சங்கர் சங்கரமூர்த்தி

**சங்கர் சங்கரமூர்த்தி** (இறப்பு: செப்டம்பர் 9, 2012, அகவை 82) பிபிசி தமிழோசையின் முன்னாள் பொறுப்பாளரும், பிரபலமான வானொலி ஒலிபரப்பாளரும் ஆவார். ஆழ்ந்த தமிழ்ப் புலமை கொண்டவர். சிறந்த மொழிபெயர்ப்பாளர்.
# சங்கர் சங்கரமூர்த்தி

## தமிழோசையில் பணி

தமிழ்நாடு, தென்காசியில் பிறந்த சங்கரமூர்த்தி 1966 முதல் 1991 வரை தமிழோசையில் பணியாற்றினார். அவர் பணியாற்றிய காலப் பகுதியில் தமிழோசை வாரமிருமுறை என்ற நிலையிலிருந்து வாரம் ஐந்து நாட்கள் ஒலிபரப்பு என்ற அளவுக்கு வளர்ந்தது. அக்காலகட்டத்தில் சேக்சுப்பியரின் நாடகங்கள் பலவற்றையும், கிரேக்க மகாகவி ஓமரின் இதிகாசங்களான இலியட், ஒடிசி போன்றவற்றையும், தமிழில் கவிதை நாடக வடிவில் தந்தார். பிரித்தானிய நாடகாசிரியர் பெர்னார்ட் சாவின் புகழ் பெற்ற நாடகமான “பிக்மேலியன்” என்ற நாடகத்தையும் சங்கர் தமிழில் மொழிபெயர்த்து தமிழோசையில் ஒலிபரப்பினார். இது தவிர அவரே சொந்தமாக பல வானொலி நாடகங்களையும் இயற்றினார்.  
தமிழ்நாட்டுக்கும், இலங்கைக்கும் அவர் பல முறை சென்று நிகழ்ச்சிகளைத் தந்தார்.  
- மறைந்தார் ஷங்கரன் - ஓர் ஒலிக் குறிப்பு, பிபிசி தமிழோசை
- பிபிசி சங்கர் சங்கரமூர்த்தி இலண்டனில் காலமானார், தினக்கதிர்
# மிக்கைல் ஆன்றனோவ்

மிக்கைல் ஆண்ட்ரனோவ் , உருசிய நாட்டு இந்தியவியலாளரும் திராவிடவியலாளரும் ஆவார். இவர் உருசிய - தமிழ் அகராதி, உருசிய - மலையாள அகராதி, உருசிய - கன்னட அகராதி ஆகியவற்றைத் தொகுத்து வழங்கியுள்ளார்.  
மிக்கைல், உருசிய நாட்டின் மாஸ்கோவில் இந்தியவியல் துறையில் பட்டம் பெற்றார். சென்னைப் பல்கலைக்கழகத்தில் முனைவர் பட்டம் பெற்றார்.
# மிக்கைல் ஆன்றனோவ்

## படைப்புகள்

- பேச்சுத் தமிழ் மொழி மற்றும் அதன் வட்டார வழக்குகள், ஆண்ட்ரனோவ், 1962
- ரஷிய - தமிழ் அகராதி. ஆண்ட்ரனோவ், இப்ராகிமோவ்., யுகனோவா. 1965.
- மலையாள - ரஷிய அகராதி. ஆண்ட்ரனோவ், விளாதிமிர் மகரன்கோ, நாராயணி குட்டி உன்னிக்கிருட்ணன். 1971.
- கன்னட - ரஷிய அகராதி. ஆண்ட்ரனோவ், தசுகோ, மகரன்கோ. மாஸ்கோ, 1979.
- திராவிட மொழிகளின் * ஒப்பீட்டு இலக்கணம்., 1994.
- வரலாற்றில் மலையாள மொழி இலக்கணம். - வைஸ்பேடன்: ஆராசோவிட்சு, 1996.
- வரலாற்று திராவிட மொழியியல். - முகப்பு. ஓரியண்டல் ஆய்வுகள், 1999.
# பாண்டியன் இலவந்திகைப்பள்ளித் துஞ்சிய நன்மாறன்

**பாண்டியன் இலவந்திகைப்பள்ளித் துஞ்சிய நன்மாறன்** சங்ககாலப் பாண்டிய மன்னர்களில் ஒருவன். இவனை ஐந்து புலவர்கள் பாடியுள்ளனர்.
- மதுரை மருதன் இளநாகனார் இவனுக்கு அறிவுரை கூறுகிறார். அரசன் வெற்றி படையால் அமைவது அன்று. அறநெறியால் அமைவது. தமர் என்றும், பிறர் என்றும் பார்க்காமல் ஞாயிறு போல் வெம்மளயும், திங்கள் போல் தண்மையும், மழை போல் கொடையும் உடையவனாக விளங்குவாயாக என அறிவுறுத்துகிறார்.
- மதுரைக் கணக்காயனார் மகனார் நக்கீரனார் இவனை நாற்பெருங் கடவுள்களோடு ஒப்பிட்டுப் புகழ்கிறார்.
1. இவன் சினத்தால் ஏற்றூர்தி, செஞ்சடை, கணிச்சி(சூலம்) கொண்ட மணிமிடற்றோனை (சிவன், கூற்று) ஒத்தவன்.
1. இவன் வலிமையில் சங்கு போன்ற மேனியும், நாஞ்சில் (கலப்பை)ப் படையும், பனைமரக் கொடியும் கொண்ட பலராமன் போன்றவன்.
1. இவன் புகழில் மணிநிற மேனியும், கருடப்புள் ஊர்தியும் கொண்ட திருமாலை ஒத்தவன்.
1. இவன் நினைத்ததை முடிப்பதில் மயில் ஊர்தியும், மயில் கொடியும் கொண்ட செய்யோன் (முருகன்) போன்றவன்.
- காவிரிப்பூம்பட்டினத்துக் காரிக்கண்ணனார் இவனது போர் வெறியைத் தணிக்கும் பாடல் ஒன்றைப் பாடியுள்ளார். உன் வீரர்கள் பகைவர் வயலைக் கவர்ந்துகொண்டாலும் கவர்ந்துகொள்ளட்டும். ஊரை எரி ஊட்டினாலும் ஊட்டட்டும். வாள் பகைவரை வீழ்த்தினாலும் வீழ்த்தட்டும். அவர்களது காவல்மரத்தை மட்டும் வெட்டவேண்டா. உன் யானைகளைக் கட்ட அவை உதவும்.
- ஆவூர் மூலங்கிழார் இவனை வாழ்த்திப் பாடிவிட்டுப் பரிசிலை அவனது மனைவியிடம் பெற்றுக்கொள்வதாகக் குறிப்பிடுகிறார். இது அரசியின் கொடைத்திறத்தைக் காட்டுவதாக உள்ளது.
- வடம வண்ணக்கன் பேரி சாத்தனார் இவனது மனைவியையும், மகனையும் வாழ்த்திப் பாடித் தனக்குப் பரிசில் நல்கும்படி வேண்டுகிறார். இவனது மனைவி, கழுத்தில் ‘சேயிழை’ அணிந்திருந்தாள் என இவர் குறிப்பிடுவது அவளது தாலியைக் குறிப்பதாகலாம். இவன் செல்வத்தை விரும்பாதவன். ஆல் அமர் கடவுள் அன்ன நின் செல்வம்
# மரியாயின் சேனை

**மரியாவின் சேனை** (Legion of Mary) கத்தோலிக்க திருச்சபையில் தன்னார்வம் கொண்ட பொது நிலையினரால் நடத்தப்படும் இயக்கமாகும். இது அயர்லாந்து நாட்டின் தலைநகரான டப்லினில் ஃபிராங் டாஃப் என்ற பொது நிலையினரால் தொடங்கப்பட்டது. இப்போது கத்தோலிக்க திருச்சபையில் பொதுநிலையினரால் நடத்தப்படும் மிகப்பெரிய அமைப்பாக உருவெடுத்துள்ளது. இதில் தற்போது ஏறத்தாழ 30 லட்சம் பேர் உறுப்பினராக உள்ளனர். அதிக உறுப்பினர்களைக் கொண்டுள்ள நாடுகளாக தென்கொரியா, அர்கெந்தீனா, பிரேசில், பிலிப்பீன்சு ஆகியவை உள்ளன.
# மரியாயின் சேனை

## வடிவமைப்பு

மரியாவின் சேனை பங்கை அடிப்படையாகக் கொண்ட அடிமட்ட அமைப்பு **பிரசீடியம்**. 3-20 நபர்களை உறுப்பினர்களாக கொண்ட பிரசீடியங்கள் வாரந்தோறும் கூட்டங்கள் பிரசீடிய உறுப்பினர்களால் நடத்தப்படுகிறது. பல பிரசீடியங்கள் ஒன்றிணைந்த அமைப்பு **க்ரீயா** ஆகும். பல க்ரீயாக்கள் ஒன்றிணைந்த அமைப்பு **கொமித்சியம்** ஆகும். பல கொமித்சியங்கள் ஒன்றிணைந்த அமைப்பு **செனட்டஸ்** ஆகும். பல செனட்டஸ் ஒன்றிணைந்த அமைப்பான **கொன்சிலியம்** மரியாவின் சேனையின் மிக உயர்ந்த அமைப்பாகும். இது டல்பின், அயர்லாந்தில் அமைந்துள்ளது.
# மரியாயின் சேனை

## வெளியிணைப்புகள்

- அமைப்பின் இணையதளம்
# போயர்

**போயர்** (*Boyar*) என்பவர்கள் தென்னிந்தியாவில் வாழுகின்ற ஒரு சாதியினர் ஆவர். இவர்களது தாய் மொழி தெலுங்கு ஆகும்.  
இவர்கள் ஒரிசாவில் இருந்து வந்தவர்கள் எனப்படுகிறது. போயர் என்னும் பெயர் *மாலர்*களின் உட்பிரிவாகவும், *ஏகாரி*களுக்குரிய பெயராகவும், ஒட்டர்களின் பட்டப் பெயராகவும், *சவர* இனத்தவரின் சமய சடங்குகளை செய்பவராகவும் உள்ளது. ஒரிய மொழி பேசும் *பாவுரியர்* அல்லது *பவுரி* என்பவர் பல்லக்குத் தூக்குவதைத் தம் குலத் தொழிலாக கொண்டிருந்தனர். இதனால் *போயி*, *போயன்* என்பன பல்லக்குத் தூக்குபவர் என்ற பொருளைத் தரக்கூடியது என்று தெரிகிறது. இந்த *போயி* என்னும் சொல் *வேயி* என்ற சொல்லின் திரிபாக இருக்கலாம் எனப்படுகிறது. மலை மேலிருந்து பல்லக்குக்குத் தேவையான மூங்கிலைக் கொண்டுவரும் தொழிலைச் செய்தவர்களாதலால் வேணி - போயி என்று அழைக்கப்பட்டிருக்கலாம்.
# போயர்

## வரலாறு

போயர்கள் ஒட்டர் சாதியில் இருந்து பிரிந்தவர்களாக தெரிகிறது. போயரும் ஒட்டரும் தெலுங்கை தாய்மொழியாக கொண்டவர்கள். முன்பு ஒட்டர் என்று அழைக்கப்பட்டவர்கள், இப்போது போயர் என்று அழைத்துக் கொள்கின்றனர். அரசு ஆவணங்களிலும் போயர் என்றே குறித்துக் கொள்கின்றனர். முந்தைய தருமபுரி மாவட்டத்தில் இவர்களின் ஊர்பெயர்கள், தெருப் பெயர்கள் பல ஒட்டம்பட்டி, ஒட்டத்தெரு போன்று *ஒட்ட* என்ற அடைமொழியுடனே காணப்படுகிறன. ஆனால் அங்கு வாழ்பவர்கள் அனைவரும் தங்களை *போயர்* என்றே அழைத்துக் கொள்கின்றனர். பதினாறாம் நூற்றாண்டுகளில் போயர் என்பது வழக்கில் இல்லை.  
போயர்கள் விஜயநகரப் பேரரசு காலத்தில் அவர்களின் படைகளுடன், தமிழ்நாட்டுக்கு வந்து குடியேறியதாக தெரிகிறது. இவர்கள் பெரும்பாலும் கல் உடைக்கும் தொழில், சுண்ணாம்புக் கல் தயாரிக்கும் தொழில் போன்றவற்றில் ஈடுபடுகின்றனர்.
# இலை உதிர்ப்பி

**இலை உதிர்ப்பி** (*Defoliant*) எனப்படுவது இலைகளை வாட வைத்து விழச்செய்யும் ஒரு வேதியியல் பொருள் ஆகும். இதற்கு மிகச் சிறந்த உதாரணமாக வியட்நாம் போரில் (1961-1970) ஐக்கிய அமெரிக்காவால் பயன்படுத்தப்பட்ட, மிகவும் நச்சுத்தன்மை வாய்ந்த ஏஜன்ட் ஒரேஞ்சைக் குறிப்பிடலாம். இது போரில் மட்டுமல்லாமல் பருத்தி உற்பத்தியில் பருத்தி அறுவடையை இலகுபடுத்தவும் உதவும்.
# சு. ப. உதயகுமார்

**சு. ப. உதயகுமார்** (ஆங்கிலம்:S. P. Udayakumar) இவர் இந்தியாவின், தமிழ்நாட்டில், நாகர்கோவிலை பிறப்பிடமாக கொண்டவர். இவர் எழுத்தாளரும், அணு உலைக்கெதிரான செயற்பாட்டாளரும் ஆவார். 1989-ஆம் ஆண்டு முதல் 2000 வரை அமெரிக்காவிலுள்ள நோட்ரே டேம் பல்கலைக்கழகங்களத்தில் அமைதிக் கல்வியில் முதுகலைப் பட்டமும், அவாய் பல்கலைக்கழகத்தில் அரசியல் அறிவியல் துறையில் முனைவர் பட்டமும் பெற்றார். பின்பு எதியோப்பியாவில் பள்ளி ஆசிரியராக பணிபுரிந்தவர். இவர் தற்போது கூடங்குளம் அணு ஆலைக்கு எதிரான போராட்டக் குழுவின் தலைவராக உள்ளார். இவர் பச்சைத் தமிழகம் என்ற கட்சியின் மாநிலத் தலைவராவார்.
# சு. ப. உதயகுமார்

## வாழ்க்கைக் குறிப்பு

முனைவர் சுப. உதயகுமாரன் யூன் 8, 1959 அன்று நாகர்கோவிலில் திரு. சு. பரமார்த்தலிங்கம், திருமதி. சு. பொன்மணி அவர்களுக்கு மகனாகப் பிறந்தார். மதுரை மற்றும் கேரளா பல்கலைக்கழகங்களில் கணிதத்தில் இளங்கலைப் பட்டமும், ஆங்கில இலக்கியத்தில் முதுகலைப் பட்டமும் பெற்றார். பின்னர் எத்தியோப்பியா நாட்டில் ஆங்கில ஆசிரியராக ஆறாண்டுகள் பணியாற்றினார். 1989-ஆம் ஆண்டு முதல் 2000 வரை அமெரிக்காவிலுள்ள நோட்ரே டேம் பல்கலைக்கழகங்களத்தில் அமைதிக் கல்வியில் முதுகலைப் பட்டமும், அவாய் பல்கலைக்கழகத்தில் அரசியல் அறிவியல் துறையில் முனைவர் பட்டமும் பெற்றார்.  
சமூக-அரசியல்-பொருளாதாரப் பிரச்சினைகள் குறித்து பல நூல்களும், கட்டுரைகளும் எழுதியிருக்கும் உதயகுமார் சுமார் 25 நாடுகளுக்குச் சென்று சர்வதேச மாநாடுகளில் பேசியிருக்கிறார். உலகெங்குமுள்ள பல பல்கலைக்கழகங்களில் கற்பித்திருக்கிறார். தமிழ், ஆங்கிலம், மலையாளம் மொழிகளை சரளமாகப் பேசுவார். இவருக்க்கு இந்தி, அம்காரிக், எசுப்பானிய மொழிகள் ஓரளவு தெரியும்.  
இவர் பெற்றோர் மனைவி திருமதி. மீரா உதயகுமார் மற்றும் குழந்தைகளுடன் நாகர்கோவில் நகரில் வாழ்கிறார். செல்லப் பிராணிகளையும், புத்தகங்களையும், கறுப்புத் தேநீரையும் அதிகம் விரும்பும் உதயகுமார், படிப்பதிலும், எழுதுவதிலும், அணுத் தீமையற்ற உலகை நிறுவுவதிலும் ஆர்வம் கொண்டவர்.
# பயணி

ஒன்றில் ஏறுகின்ற பயணிகள்.]]
**பயணி ** (*passenger*) என்ற சொல் ஓர் உந்தில் பயணம் செய்யும் நபரைக் குறிக்கிறது. இது வண்டி ஓட்டுநரையும் வண்டியில் பணி புரிபவரையும் குறிக்காது.
இரண்டு வகைகளில் இந்தச் சொல் பயன்படுத்தப்படுகிறது:
- முதலாவதாக ஓர் தானுந்து அல்லது சிற்றூர்திகளில் பயணிப்பவரைக் குறிக்கும். இந்த ஊர்திகளில் பயணிகள் தங்கள் பயணத்திற்கு கட்டணம் செலுத்தியோ செலுத்தாமலோ பயணம் செய்பவராக இருப்பார்கள்.
- இரண்டாவதாக தங்கள் பயணத்திற்காக கட்டணம் செலுத்தி பேருந்துகள், தொடர்வண்டிகள், வானூர்திகள், மற்றும் கப்பல்களில் பயணம் மேற்கொள்பவர்களைக் குறிப்பதாகும். இவ்வகை ஊர்திகளில் பயணிக்கும் பணியாளர்கள் பயணிகளாக கருதப்படுவதில்லை.  
பெரும்பாலான நாடுகளில் இப்பயணங்களை நடத்தும் நிறுவனங்களுக்கு தங்கள் ஊர்திகளில் பயணிக்கும் பயணிகளுக்கு கொடுக்க வேண்டிய வசதிகள் குறித்து சட்ட கட்டுப்பாடுகள் உண்டு.
# பாதுகாப்பு

**பாதுகாப்பு** (*Defense*) என்பது பொதுவாக ஒரு முன் எச்சரிக்கை நடவடிக்கையாகும். நமது வாழ்க்கையின் அனைத்து செயல்பாடுகளுக்கும் பாதுகாப்பு என்பது பெரிதும் அவசியமாகக் கருதப்படுகிறது. நாம் நமது செயற்பாட்டிலோ அல்லது வேறு செயல்பாட்டிலோ பாதுகாப்பு செயல்முறைகளை பின்பற்றாவிடின் பின் விளைவுகளை தரக்கூடும். அவை உயிர்ச்சேதம், அங்க இழப்பு, இயற்கை அழிவு, பொருளாதாரச் சேதம், போன்ற பல அழிவுகளை உருவாக்கலாம். இது போன்ற அழிவுகள் பாதுகாப்பு முன் எச்சரிக்கை குறைபாடு காரணமாகவே பொதுவாகக் காணக்கூடியதாக உள்ளன. இது போன்ற பல இழப்புகளில் இருந்து முன் எச்சரிக்கையாக அல்லது கவனமாக இருப்பதற்குப் பாதுகாப்பு என்ற முன் எச்சரிக்கை செயற்பாட்டை நாம் பின்பற்ற வேண்டும்.
# பாதுகாப்பு

## பாதுகாப்பு செயற்பாடு

பாதுகாப்பு செயற்பாடானது ஒவ்வொரு செயல்முறைக்கும் ஏற்றவாறு மாறுபடும். அதே வேளை பாதுகாப்பு செயல்முறையானது ஒவ்வொரு நாட்டுச் சட்டத்தின் அடிப்படையிலும், அதேவேளை வேறு பல பாதுகாப்பு செயல்முறைகளும் நமக்குப் பயனுள்ளனவாக இருக்கும். அத்தோடு இந்த பாதுகாப்பு செயல்முறையானது அனைத்து சந்தர்ப்பங்களிலும் நமக்கு உதவும் என்று நம்ப முடியாமலும் உள்ளன. ஆனாலும் பாதுகாப்புச் செயல்முறைகளைப் பின்பற்றுவதன் மூலம் பாரிய அழிவுகளில் இருந்து நம்மை குறிப்பிட்ட அளவில் காப்பாற்றலாம் என்பது திடம். ஒரு சில பாதுகாப்பு நடைமுறைகள் பின்வருமாறு:  
- தற்காப்பு
- தற்காப்பு உரிமைகள்
- உலகப் பாதுகாப்பு
- நாட்டுப் பாதுகாப்பு
- மக்கள் பாதுகாப்பு
- இயற்கை வளப் பாதுகாப்பு
- பொருளாதாரப் பாதுகாப்பு
- தொழில் நுட்பப் பாதுகாப்பு
- இரகசியப் பாதுகாப்பு
- மொழிப் பாதுகாப்பு
- சட்டவியல் பாதுகாப்பு  
இது போன்ற மேலும் பல பாதுகாப்பு நடைமுறைகளையும் காணலாம்.
# பாதுகாப்பு

## தந்திரோபாயம், தற்காப்பு, அரசியல் நடவடிக்கைகள் அல்லது குழுக்கள்

- படைத்துறை, படைகள் முதன்மையாக போரை நோக்கமாகக் கொண்டது
- ஆயுத உற்பத்தித் துறை, ஆயுதங்கள் மற்றும் இராணுவ தொழில்நுட்பத்தை தயாரித்து விற்கும் தொழில்
- தற்காப்பு, தன்னை தற்காத்துக் கொள்ள சக்தியைப் பயன்படுத்துதல்
- ஹகானா (எபிரேயம்: "பாதுகாப்பு"), பிரித்தானிய பாலஸ்தீனத்தில் ஒரு துணை ராணுவ அமைப்பு
# பாதுகாப்பு

## விளையாட்டுகள்

- தடுப்பாட்ட வீரர், எதிரணி அணி கோல்களை அடிப்பதைத் தடுப்பதே முதன்மைப் பணி
- பாதுகாப்பான மட்டையாட்டம்- ஆட்டமிழக்காமல் மட்டையாட்டம் விளையாடும் முறை
# பாதுகாப்பு

## பிற பயன்கள்

- சதுரங்கத் திறப்பு, கருப்புக் காய்களைக் கொண்டு சதுரங்க ஆட்டத்தை தொடங்குவது
- பாதுகாப்புப் பொறிமுறைகள், பதட்டத்தை குறைக்கும் மயக்க உளவியல் வழிமுறைகள்
# சிசுடைன் சிற்றாலய உட்கூரை

'' விவரங்கள்]]  
**சிசுடைன் சிற்றாலய உட்கூரை** (*Sistine Chapel ceiling*) என்பது திருத்தந்தை இரண்டாம் ஜூலியுஸினால் அதிகாரமளிக்கப்பட்டு, 1508 ம் ஆண்டு முதல் 1512 ம் ஆண்டுக்கு இடைப்பட்ட காலத்தில் மைக்கலாஞ்சலோவினால் தீட்டப்பட்ட, சிசுடைன் சிற்றாலயத்தில் அமைந்துள்ள, உயர் மறுமலர்ச்சிக் கலையின் சுதை ஓவியங்கள் ஆகும். இந்த உட்கூரை, திருத்தந்தை நான்காம் சிக்ஸ்துவினால் 1477 க்கும் 1480 க்கும் இடைப்பட்ட காலத்தில் வத்திக்கான் நகரில் கட்டப்பட்ட திருத்தூதரக அரண்மனையின் அருகே அமைந்துள்ளது. இவ்வாலயம் புதிய திருத்தந்தையைத் தேர்ந்தெடுக்கக் கூடும் இடத்திலும், பல முக்கிய வழிபாடுகள் நடைபெறும் இடத்திலும் அமைந்து உள்ளது.
# வியாகுலத் தாய்மரி (தொடர்பாடல்)

வின் சிலுவையின் அடியில் வியாகுலத் தாய்மரி, 1482]]  
**வியாகுலத் தாய்மரி** அல்லது **வியாகுலச் சங்கீதம்** என்னும் பாடல் தூய மரியாவின் துயரங்களின் நினைவாகப் கத்தோலிக்க திருச்சபையில் பாடப்படும் பாடலாகும். இது 13ம் நூற்றாண்டில் எழுதப்பட்டிருக்கலாம். இதன் ஆசிரியர் பிரான்சிஸ்கன் சபையினைச் சேர்ந்த ஜெகொபின் த டோடி அல்லது திருத்தந்தை மூன்றாம் இன்னசெண்டாகவோ இருக்கலாம்.  
கிறிஸ்துவின் பாடுகளின் போது மரியாள் பட்ட துன்பங்களை நினைவுகூறும் விதமாக இப்பாடல் அமைந்துள்ளது. 1388-இல் இப்பாடல் வியாகுல அன்னை நவநாளில் பயன் படுத்தப்பட்டதாக ஜார்ஜுஸ் ஸ்டெல்லா என்பவர் எழுதியுள்ளார்.  
இப்பாடல் திருப்பலியில் தொடர்பாடலாக பாடப்படுவதை திரெந்து பொதுச்சங்கம் நீக்கியது. எனினும் திருத்தந்தை பதின்மூன்றாம் பெனடிக்ட்டால் இது தூய மரியாவின் துயரங்களின் நினைவு நாளான செப்டம்பர் 15 அன்று பாடப்பட அனுமதிக்கப்பட்டது.
# வியாகுலத் தாய்மரி (தொடர்பாடல்)

## இசை

இப்படலின் ஆங்கில மற்றும் இலத்தீன் வரிகளுக்கு ஆன்டோனியோ விவால்டி, பிராண்ஸ் சூபேர்ட், ஜூசெப்பே வேர்டி, எபிகா இசைக்குழு, ஜோசப் ஹேடன், அன்டனின் டுவோராக் முதலிய பலர் இசையமைத்துள்ளனர்.
# சுந்தர பாண்டியன் (திரைப்படம்)

**சுந்தர பாண்டியன்** 2012ல் சசிகுமார் தயாரிப்பிலும் நடிப்பிலும் வெளிவந்த திரைப்படமாகும். இதில் சூரி, இனிகோ பிரபாகரன், அப்புக்குட்டி, விஜய் சேதுபதி போன்றோர் நடித்துள்ளார்கள்.
# சுந்தர பாண்டியன் (திரைப்படம்)

## கதை சுருக்கம்

தன் நண்பன் அன்பு (இனிகோ பிரபாகரன்) நான்கு மாதங்களாய் ஒரு தலையாய்க் காதலித்து வரும் அர்ச்சனாவுடன்( லட்சுமி மேனன் ) அவரைச் சேர்த்து வைக்க முயல்கிறார் கண்டமனூர் பெரிய வீட்டுப் பையன் சுந்தரபாண்டியன் (சசிகுமார்). அர்ச்சனாவை சுந்திரபாண்டியனின் நண்பனின் நண்பனும் ஒரு தலையாகக் காதலிக்கிறான். நண்பனின் காதலை அர்ச்சனாவுக்குச் சொல்லப்போகும் சுந்தரபாண்டியனிடம் தான் அவரைத்தான் காதலிப்பதாக அர்ச்சனா சொல்கிறார். அதை அவரும் அவர் நண்பரும் ஏற்றுக்கொள்கிறார்கள். ஆனால் நண்பனின் நண்பன் (அப்புக்குட்டி) ஏற்றுக்கொள்ள மறுக்கிறார். அவர்களுக்குள் நடந்த சண்டையில் அவர் பேருந்திலிருந்து தவறி விழுந்து இறந்து விடுகிறார். அப்பழி சுந்தரபாண்டியன் மேல் விழுந்து அவர் சிறை செல்ல நேருகிறது. காதல் செய்தி பெண் வீட்டாருக்குத் தெரிந்துவிட அவருக்குத் திருமண ஏற்பாடுகள் நடக்கின்றன. அதன்பிறகு வரும் பிணக்குகளும் அவர்கள் எவ்வாறு இணைந்தார்கள் என்பதை சொல்லியிருக்கிறார், இயக்குநர்.
# சுந்தர பாண்டியன் (திரைப்படம்)

## பாடல்கள்

| பாட்டு | பாடலாசிரியர் | பாடியவர் |  |
| --- | --- | --- | --- |
| கொண்டாடும் மனசு | மோகன் ராஜன் | ஆனந்த் அரவிந்த்தக்சன் |  |
| ரக்கை முளைத்ததேன் | கார்க்கி | ஜி. வி. பிரசாத், சிரேயா கோசல் |  |
| நெஞ்சுக்குள்ளே | தாமரை | சைதன்வி |  |
| காதல் வந்தது | நா. முத்துக்குமார் | அரிச்சரண் | } |
# பாண்டியன் கூடகாரத்துத் துஞ்சிய மாறன்வழுதி

**பாண்டியன் கூடகாரத்துத் துஞ்சிய மாறன்வழுதி** சங்ககாலப் பாண்டிய மன்னர்களில் ஒருவன். பாண்டியன் இலவந்திகைப்பள்ளித் துஞ்சிய நன்மாறன்அல்லது பாண்டியன் சித்திரமாடத்துத் துஞ்சிய நன்மாறன் ஆகிய இரண்டு பாண்டியருள் ஒருவனது மகன் இவன் எனலாம். ‘மாறன்வழுதி’ என்னும் பெயர் இதனை உணர்த்துகிறது. இரண்டு புலவர்கள் இவனது வெற்றியைப் பாராட்டிப் பாடியுள்ளனர்.
- ஐயூர் முடவனார் இவனைச் 'சினப்போர் வழுதி' எனக் குறிப்பிட்டு எப்படி என்று விளக்குகிறார். தமிழ்நாடு சேர சோழ பாண்டியர் மூவர்க்கும் பொது என்று சொல்வதைக்கூட இவன் போறுத்துக்கொள்ள மாட்டானாம். தனக்கே உரியது எனப் போருக்கு எழுவானாம். கடல் பொங்கினாலும், காட்டுத்தீ பரவினாலும், காற்று மிகுந்தாலும் எதிர்ப்போர் யாரும் இல்லாதது போல இவன் தாக்குதலுக்கு எதிர்நிற்பார் யாரும் இல்லையாம்.
- மருதன் இளநாகனார் இவனை ‘இயல்தேர் வழுதி’ எனக் குறிப்பிட்டு, வடபுல மன்னர்களை வென்றார் என்கிறார். இவன் வென்ற ஊர்களில் தூண்கடவுள்களுக்குப் பலியிடுவோர் யாரும் எல்லாததால் கடவுள்கள் தூணை விட்டுப் போய்விட்டனவாம். அந்த இடங்களில் முன்பு நரைதலை முதியவர்கள் தாயம் விளையாடிய குழிகளில் கானக்கோழி முட்டையிடுமாம்.
# நன்மாறன், சித்திரமாடத்துத் துஞ்சிய பாண்டியன்

**பாண்டியன் சித்திரமாடத்துத் துஞ்சிய நன்மாறன்** சங்ககாலப் பாண்டிய மன்னர்களில் ஒருவன்.  
புலவர் மதுரைக் கூலவாணிகன் சீத்தலைச் சாத்தனார் இவனை ஞாயிற்றோடும், திங்களோடும் ஒப்பிட்டுப் பாடியுள்ளார். பாடலில் இவனைத் ‘தகைமாண் வழுதி’ எனக் குறிப்பிடுகிறார். மார்பில் முத்தாரம் அணிந்திருப்பானாம். இவன் கைகள் நீளமானதாக இவனது முழங்காலுக்குக் கீழ்த் தொங்குமாம். தாள் தோய் தடக்கை. பொய் சொல்லத் தெரியாதவனாம். தேற்றாய் அம்ம பொய்யே பகைவரை ஞாயிறு போல் எரிப்பவனாம். தன் குடிமக்களைத் திங்கள் போல் குளுமை தந்து காப்பவனாம்.  
பாடல் குறிப்பில் இவன் பெயர் ‘நன்மாறன்’ என உள்ளது. பாடலுலோ இவன் ‘தகைமாண் வழுதி’ எனப் போற்றப்படுகிறான். எனவே இவன் ‘மாறன் வழுதி’ எனவும் அழைக்கப்பட்டிருக்கிறான் எனத் தெரிகிறது.  
மாறன் வழுதி என்னும் மற்றொரு மன்னன் கூடகாரத்துத் துஞ்சியவன் ஆதலால் இருவரையும் ஒருவர் எனக் கொள்ள முடியவில்லை.
# வகையிடலின் நேர்மாறுச் சார்பு விதி

களாக அமைகின்றன.  
இது சங்கிலி விதியிலிருந்து பின்வருமாறு பெறப்படுகிறது:  
:<math>y = f(x) </math> எனில்,
:<math>x = f^{-1}(y) </math>  
சங்கிலி விதியைப் பயன்படுத்தி ஐப் பொறுத்து வகையிட:  
:<math> \frac{dx}{dy}\,\cdot\, \frac{dy}{dx} = \frac{dx}{dx} = 1 </math>  
(<math>x</math> ஐப் பொறுத்து <math>x</math> இன் வகைக்கெழு 1)  
ஒரு சார்பின் வரைபடமும் அதன் நேர்மாறுச் சார்பின் வரைபடமும் ஒன்றுக்கொன்று , கோட்டைப் பொறுத்த பிரதிபலிப்புகளாக அமையும். பிரதிபலிப்புச் செயலால் ஒரு கோட்டின் சாய்வும் அக்கோட்டின் பிரதிபலிப்பு எதிருவாக அமையும் கோட்டின் சாய்வும் தலைகீழிகளாக இருக்கும்.  
<math>f</math> சார்புக்கு <math>x</math> இன் அண்மையகத்தில் நேர்மாறுச் சார்பு இருந்து, புள்ளி <math>x</math> இல் <math>f</math> இன் வகைக்கெழு பூச்சியமற்றதாகவும் இருந்தால், அப்புள்ளியில் நேர்மாறுச் சார்பும் வகையிடத்தக்கதாக இருக்கும். மேலும் அந்த வகைக்கெழுவை மேலே தரப்பட்டுள்ள வாய்ப்பாட்டின் மூலம் காணவும் முடியும்.
# வகையிடலின் நேர்மாறுச் சார்பு விதி

## எடுத்துக்காட்டுகள்

- <math>\,y = x^2</math>  
இச்சார்பின் நேர்மாறுச் சார்பு (<math>x</math> இன் நேர்ம மதிப்புகளுக்கு மட்டும்):  
<math>x = \sqrt{y}</math>.  
:<math> \frac{dy}{dx} = 2x
\mbox{ }\mbox{ }\mbox{ }\mbox{ };
\mbox{ }\mbox{ }\mbox{ }\mbox{ }
\frac{dx}{dy} = \frac{1}{2\sqrt{y}} </math>  
:<math> \frac{dy}{dx}\,\cdot\,\frac{dx}{dy} = 2x \cdot\frac{1}{2\sqrt{y}} = \frac{2x}{2x} = 1. </math>  
எனினும் , இல் ஒரு சிக்கல் உள்ளது: வர்க்கச் சார்பின் வரைபடத்தின் கிடைமட்டத் தொடுகோட்டிற்கு ஒத்தவாறு வர்க்கமூலச் சார்பின் வரைபடம் நிலைக்குத்தாக அமையும்.  
- <math>\,y = e^x</math>  
இதன் நேர்மாறுச் சார்பு (<math>y</math> இன் நேர்ம மதிப்புகளுக்கு மட்டும்)  
:<math>\,x = \ln{y}</math>  
:<math> \frac{dy}{dx} = e^x
\mbox{ }\mbox{ }\mbox{ }\mbox{ };
\mbox{ }\mbox{ }\mbox{ }\mbox{ }
\frac{dx}{dy} = \frac{1}{y} </math>  
:<math> \frac{dy}{dx}\,\cdot\,\frac{dx}{dy} = e^x \cdot \frac{1}{y} = \frac{e^x}{e^x} = 1 </math>
# வகையிடலின் நேர்மாறுச் சார்பு விதி

## கூடுதல் பண்புகள்

நேர்மாறு விதியின் வாய்ப்பாட்டைத் தொகையிட,  
:<math>{f^{-1}}(x)=\int\frac{1}{f'({f^{-1}}(x))}\,{dx} + c</math>  
:இத் தொகையீட்டின் மதிப்புக் காண முடிந்தால் மட்டுமே இம்முடிவு பயனுள்ளதாக இருக்கும். குறிப்பாக, தொகையிடப்படும் எல்லைக்குள், <math>f'(x)</math> இன் மதிப்பு பூச்சியமற்றதாக இருக்க வேண்டும்.  
:இதிலிருந்து தொடர்ச்சியான வகைக்கெழு உடைய சார்புகளுக்கெல்லாம், வகைக்கெழுவின் மதிப்பு பூச்சியமாகாத புள்ளிகளின் அண்மையகத்தில் நேர்மாறுச் சார்பு இருக்கும் என்பது தெரிய வருகிறது. வகைக்கெழுச் சார்பு தொடர்ச்சியானது இல்லையெனில் இது உண்மையாக இருக்காது.
# வகையிடலின் நேர்மாறுச் சார்பு விதி

## உயர்வரிசை வகைக்கெழுக்கள்

முதல் வகைக்கெழுவிற்கான நேர்மாறு விதியின் வாய்ப்பாடு:  
:<math>\frac{dx}{dy}\,\cdot\, \frac{dy}{dx} = 1 \quad\quad(1)</math>  
இவ்வாய்ப்பாட்டை மீண்டும் <math> x </math> ஐப் பொறுத்து வகையிட:  
:<math> \frac{d^2y}{dx^2}\,\cdot\,\frac{dx}{dy} + \frac{d^2x}{dy^2}\,\cdot\,\(\frac{dy}{dx}\)^2 = 0 </math>  
:<math> \frac{d^2y}{dx^2}\,\cdot\,\frac{dx}{dy} = - \frac{d^2x}{dy^2}\,\cdot\,\(\frac{dy}{dx}\)^2 </math>  
:<math>\frac{dx}{dy} = \frac{1}{\frac{dy}{dx}} </math> எனப்பிரதியிட,  
:<math> \frac{d^2y}{dx^2} = - \frac{d^2x}{dy^2}\,\cdot\,\(\frac{dy}{dx}\)^3 \quad\quad(2)</math>.  
:<math> \frac{d^2x}{dy^2} = - \frac{\frac{d^2y}{dx^2}}{(\frac{dy}{dx})^3} \quad\quad(**)</math>. -நேர்மாறுச் சார்பின் இரண்டாம் வகைக்கெழுவிற்கான வாய்ப்பாடு  
லாக்ராஞ்சியின் குறியீட்டில்:  
:<math> \(f^{-1}\)*(y) = \frac{-f*(y)}{[f'(y)]^3}</math>  
முடிவு (2) ஐ மீண்டும் <math> x </math> ஐப் பொறுத்து வகையிட,  
:<math> \frac{d^3y}{dx^3} = - \frac{d^3x}{dy^3}\,\cdot\,\(\frac{dy}{dx}\)^4 -
3 \frac{d^2x}{dy^2}\,\cdot\,\frac{d^2y}{dx^2}\,\cdot\,\(\frac{dy}{dx}\)^2</math>  
இரண்டாம் வகைக்கெழுவிற்கான வாய்ப்பாட்டைப் பயன்படுத்த,  
:<math> \frac{d^3y}{dx^3} = - \frac{d^3x}{dy^3}\,\cdot\,\(\frac{dy}{dx}\)^4 +
3 \(\frac{d^2x}{dy^2}\)^2\,\cdot\,\(\frac{dy}{dx}\)^5</math>  
:<math> \frac{d^3x}{dy^3} = \frac{\frac{-d^3y}{dx^3}+
3 \(\frac{d^2x}{dy^2}\)^2\,\cdot\,\(\frac{dy}{dx}\)^5}{\(\frac{dy}{dx}\)^4}\quad\quad(***)</math> -நேர்மாறுச் சார்பின் மூன்றாம் வகைக்கெழுவிற்கான வாய்ப்பாடு.  
இவ்வாய்ப்பாடுகளின் பொதுமைப்படுத்தலே *ஃபா டி புருனோ*வின் வாய்ப்பாடு ஆகும்.
# வகையிடலின் நேர்மாறுச் சார்பு விதி

## எடுத்துக்காட்டு

- <math>\,y = e^x</math>  
இதன் நேர்மாறுச் சார்பு,  
:<math>\,x = \ln y</math>.  
:<math> \frac{dy}{dx} = e^x = y ;</math>  
:<math> \frac{d^2y}{dx^2} = e^x = y ;</math>  
:<math>\(\frac{dy}{dx}\)^3 = y^3;</math>  
இரண்டாம் வகைக்கெழுவிற்கான நேர்மாறு விதியின் வாய்ப்பாட்டில் பிரதியிட,
:<math>
\frac{d^2x}{dy^2}\,\cdot\,y^3 + y = 0
\mbox{ }\mbox{ }\mbox{ }\mbox{ };
\mbox{ }\mbox{ }\mbox{ }\mbox{ }
\frac{d^2x}{dy^2} = -\frac{1}{y^2}
</math>,  
:<math>\,x = \ln y</math>. இதனை நேரிடையாக இருமுறை வகையிட்டாலும் இதே முடிவு கிடைப்பதைக் காணலாம்.
# சேரமான் சிக்கற்பள்ளித் துஞ்சிய செல்வக்கடுங்கோ வாழியாதன்

**சேரமான் சிக்கற்பள்ளித் துஞ்சிய செல்வக்கடுங்கோ வாழியாதன்** சங்க காலச் சேர மன்னர்களில் ஒருவன். குண்டுகட் பாலியாதனார் என்னும் புலவர் இவனது பண்புகளைப் பாராட்டிப் பாடியுள்ளார். பதிற்றுப்பத்து நூலில் ஏழாம் பத்தாக உள்ள கபிலரால் பாடப்பட்ட பாடல்கள் செல்வக் கடுங்கோ வாழியாதன் மேலவை, அவன் வேறு, இவன் வேறு எனக் காட்டவே இவனைச் ‘சிக்கற்பள்ளித் துஞ்சிய’ என்னும் அடைமொழி தந்து குறிப்பிட்டுள்ளனர். புகழூர்க் கல்வெட்டு குறிப்பிடும் ‘கோ ஆதன் செல்லிரும்பொறை’ இந்த இருவருள் ஒருவன் எனலாம்.  
புலவர் இவனைப் ‘பூழியர் பெருமகன்’ எனக் குறிப்பிடுகிறார். பொருநை ஆறு பாயும் வஞ்சி இவனது தலைநகர் என்கிறார். பகைவர்கள் தந்த திறையை நகைவர்களுக்கு (நண்பர்களுக்கு) வழங்கி மகிழ்ந்தானாம். புலவரின் சிறுமையை மதிப்பிடாமல் தன் பெருமையை எண்ணிப் புலவருக்கு யானைகளைப் பரிசாக வழங்கினானாம். மன்று நிறைய ஆனிரைகளையும், மனை மனையாக உழவர்களையும் வழங்கினானாம்.
# திருப்பம் (இயற்பியல்)

இயற்பியலில் **திருப்பம்** (*moment*) எனும் பதம் வேறுபட்ட பல எண்ணக்கருக்களை விளக்கப் பயன்படுகின்றது. இயற்பியல் கணியம் ஒன்று நீள அலகு ஒன்றினால் பெருக்கப்படுவதைத் **திருப்பம்** என பொதுவில் குறிப்பிடலாம்.
# திருப்பம் (இயற்பியல்)

## விசையின் திருப்பம்

**விசையின் திருப்பம்** எனப்படுவது விசை காரணமாக செகிழ்ச்சியுறாத பொருளொன்றில் ஏற்படும் திரும்பல் விளைவு ஆகும். கணித ரீதியில் ஒரு அச்சு பற்றி பொருளொன்றை திருப்ப முனைகின்ற விசையினதும் விசையின் தாக்கப் புள்ளியில் இருந்து திரும்பல் அச்சுக்கான செங்குத்துத் தூரத்துக்குமான பெருக்கம் திருப்பத்தைத் தரும்.
# ஆதாமின் உருவாக்கம்

***ஆதாமின் உருவாக்கம்*** அல்லது ***ஆதாமின் படைப்பு*** (*The Creation of Adam*) என்பது ஏறக்குறைய 1511 இல் மைக்கலாஞ்சலோவினால் சிசுடைன் சிற்றாலய உட்கூரையில் வரையப்பட்ட சுதை ஓவியங்களில் ஒரு பகுதி ஆகும். இது படைப்பு பற்றிய விவிலிய தொடக்க நூலின் விவரிப்பின் படி முதல் மனிதனான ஆதாமுக்கு கடவுள் உயிர் மூச்சை அளித்ததைச் சித்தரிக்கும் ஓவியமாகும். இது சிஸ்டைன் சிற்றாலய உட்கூரை ஓவியங்களில் சிறப்புமிக்கதும், லியொனார்டோ டா வின்சியின் மோனா லிசாவுடன் ஒப்பிடத்தக்கவாறு புகழ் பெற்றதும் ஆகும். கடவுளினதும் ஆதாமினதும் தொட்டுவிடும் அளவிலுள்ள கைகள் மானிடத்தின் மிகவும் போற்றப்படும் தனி படங்களில் ஒன்றாகவும், எண்ணிக்கையற்ற அளவிலும் கேலிக்குள்ளாக்கப்பட்டு மீளவும் உருவாக்கப்பட்ட படமாகும். லியொனார்டோ டா வின்சியின் இறுதி இராவுணவு, "ஆதாமின் உருவாக்கம்" மற்றும் சிஸ்டைன் சிற்றாலய ஓவியங்கள் என்பன எல்லாக் காலத்திலும் அதிக முறை மீளவும் உருவாக்கப்பட்ட சமய ஓவியங்கள் ஆகும்.
# ஏதென்சு கல்விக்கூடம்

***ஏதென்சு கல்விக்கூடம்*** (*The School of Athens*) என்பது இத்தாலிய மறுமலர்ச்சி ஓவியர் ராபியேல் சான்சியோவினால் உருவாக்கப்பட்ட புகழ்பெற்ற சுதை ஓவியங்களில் ஒன்று. இது 1510 க்கும் 1511 க்கும் இடைப்பட்ட காலத்தில் வத்திக்கான் நகரிலுள்ள திருத்தூதரக அரண்மனையின் *ராபியேலின் அறை* என்று அறியப்பட்ட அறையிலுள்ள, ராபியேலின் அணைக்குட்ட சுவரோவிய அலங்கரிப்பின் ஓர் பகுதியாக இது தீட்டப்பட்டது. இவ் ஓவியம் ராபியேலின் தலைசிறந்த படைப்பாகவும் உயர் மறுமலர்ச்சியின் உன்னதமான வடிவத்தின் நிறைவான உருவாக்கமாகவும் நீண்ட காலமாக நோக்கப்படுகின்றது.
# சாக்கிரட்டீசுவின் மரணம்

***சாக்கிரட்டீசுவின் மரணம்*** (*The Death of Socrates*) என்பது 1787 இல் பிரான்சிய ஓவியர் ஜாக் லூயிஸ் டேவிட் என்பவரால் வரையப்பட்ட ஓவியமாகும்.  
இக்காட்சி ஏத்தென்சில் இருந்தவர்களுக்கு எதிராக தன் கருத்தினைப் பரப்பி, இளையோரின் மனதைக் கங்கப்படுத்தினார் என குற்றம் சுமத்தப்பட்ட கிரேக்க தத்துவஞானி சாக்கிரட்டீசு நஞ்சருந்தி மரிக்கும் நிகழ்வைக் குறிக்கின்றது. இவ் ஓவியம் கிரிட்டோவும் பிளேட்டோவும், இரங்களுடன் கட்டில் ஓரத்தில் அமர்ந்திருப்பதையும் சாக்கிரட்டீசின் முழங்காலைப் பற்றிப் பிடித்திருப்பதையும் சித்தரிக்கின்றது. சாக்கிரட்டீசு தன் மெய்யியல் திறனை விட்டுவிட்டு நாடுகடத்தப்பட அல்லது கெம்லொக் எனப்படும் நச்சுப் பாணத்தைக் குடித்து மரணிக்க என இரு தெரிவுகளைக் கொண்டிருந்தார். சாக்கிரட்டீசு மரணத்தைத் தெரிந்து கொண்டார். இக் காட்சியில், சிவப்பு மேலாடை அணிந்த சீடர் நஞ்சுள்ள குவளையினை துணிவுமிக்க சாக்கிரட்டீசுவிடம் கையளிக்கிறார். சாக்கிரட்டீசுவின் மோட்சத்தை சுட்டிக்காட்டும் கை, அவர் தன் கடவுள்களிடம் பயபக்தியையும் தன் மரணம் பற்றிய பயமற்ற மனப்பான்மையையும் காட்டுகின்றது. இது ராபியேல் சான்சியோவின் ஏதென்சு கல்விக்கூடம் ஓவியத்தின் மத்திய காட்சியின் செல்வாக்குப் போன்றுள்ளது.  
இக்கோல் நஷனேல் சுப்பீரியர் டெஸ் பியூக்ஸ் ஆர்ட்ஸ், பாரிஸ் காட்சியகத்தில் இவ் ஓவியம் காட்சிக்கு வைக்கப்பட்டுள்ளது.
# மரியாவின் பாடல்

**மரியாவின் பாடல்** என்று அழைக்கப்படும் பாடல் லூக்கா நற்செய்தியில் இயேசுவின் தாய் மரியாள், திருமுழுக்கு யோவானின் தாயான எலிசபெத்தைச் சந்தித்த போது கடவுளை போற்றிப் பாடிய பாடலாகும். இது மிகப் பழைய எட்டுக் கிறித்துவப் பாடல்களுல் ஒன்றாகும். இது பல கிறித்துவப் பிரிவிகளின் வழிபாட்டில் பயன் படுத்தப்படுகின்றது. இப்பாடலை, இதன் இலத்தீன் மொழியின் துவக்க வார்த்தையான மேக்னிஃபிகாத் (Magnificat ) என்று ஆங்கிலத்திலும் மேலும் பல மொழிகளிலும் அழைப்பர்.  
இப்பாடலின் வரிகள் லூக்கா நற்செய்தியில் இடம் பெறுகின்றது . இது மரியாள் எலிசபெத்தைச் சந்தித்த போது பாடப்படுகின்றது.  
கத்தோலிக்க திருச்சபையின் அதிகாரப்பூர்வ இலத்தீன் வடிவம்:  
: Magnificat anima mea Dominum,
: et exsultavit spiritus meus in Deo salvatore meo,
: quia respexit humilitatem ancillae suae.
: Ecce enim ex hoc beatam me dicent omnes generationes,
: quia fecit mihi magna,
: qui potens est,
: et sanctum nomen eius,
: et misericordia eius in progenies et progenies
: timentibus eum.
: Fecit potentiam in brachio suo,
: dispersit superbos mente cordis sui;
: deposuit potentes de sede
: et exaltavit humiles;
: esurientes implevit bonis
: et divites dimisit inanes.
: Suscepit Israel puerum suum,
: recordatus misericordiae,
: sicut locutus est ad patres nostros,
: Abraham et semini eius in saecula.  
தமிழ் விவிலிய வடிவம்:  
: ஆண்டவரை எனது உள்ளம் போற்றிப் பெருமைப்படுத்துகின்றது.
: என் மீட்பராம் கடவுளை நினைத்து எனது மனம் பேருவகைக் கொள்கின்றது.
: ஏனெனில் அவர் தம் அடிமையின் தாழ்நிலையைக் கண்ணோக்கினார்.
: இதுமுதல் எல்லாத் தலைமுறையினரும் என்னைப் பேறுபெற்றவர் என்பர்.
: ஏனெனில் வல்லவராம் கடவுள் எனக்கு அரும்பெரும் செயல்கள் செய்துள்ளார்.
: தூயவர் என்பதே அவரது பெயர்.
: அவருக்கு அஞ்சி நடப்போருக்குத் தலைமுறை தலைமுறையாய் அவர் இரக்கம் காட்டி வருகிறார்.
: அவர் தம் தோள் வலிமையைக் காட்டியுள்ளார்;
: உள்ளத்தில் செருக்குடன் சிந்திப்போரைச் சிதறடித்து வருகிறார்.
: வலியோரை அரியணையினின்று தூக்கி எறிந்துள்ளார்;
: தாழ்நிலையில் இருப்போரை உயர்த்துகிறார்;
: பசித்தோரை நலன்களால் நிரப்பியுள்ளார்;
: செல்வரை வெறுங்கையராய் அனுப்பிவிடுகிறார்.
: மூதாதையருக்கு உரைத்தபடியே அவர்
: ஆபிரகாமையும் அவர்தம் வழி மரபினரையும்
: என்றென்றும் இரக்கத்தோடு நினைவில் கொண்டுள்ளார்;
: தம் ஊழியராகிய இஸ்ரயேலுக்குத் துணையாக இருந்து வருகிறார்.
# மரியாவின் பாடல்

## வழிபாடுகளில்

இப்பாடல் கத்தோலிக்க திருச்சபையில் திருப்புகழ் மாலை (கட்டளை செபம்), லூதரனியம் மற்றும் ஆங்கிலிக்கத்தில் மாலை செபமாகவும் பயன் படுத்தப்படுகின்றது.  
இப்பாடலை *திரித்துவப் புகழோடு* நிறைவு செய்வது மரபு.
# மரியாவின் பாடல்

## இசை

இப்பாடலுக்கு ஆன்டன் புரூக்னர், விவால்டி, யோகான் செபாஸ்தியன் பாக் முதலிய பலர் இசை அமைத்துள்ளனர். தமிழ் மொழியிலும் இப்பாடல் பலரால் இசை அமைக்கப்பட்டு வழிபாடுகளில் பயன்படுத்தப்படுகின்றது.  
:*இவற்றையும் காண்க: List of composers who set Magnificat
# மரியாவின் பாடல்

## சமூகம் மற்றும் அரசியல்

இப்பாடல் நிக்காராகுவா நாட்டு உழவர்களிடையே மிகவும் பெயர்போனது. அவர்கள் இப்பாடல் பொறிக்கப்பட்ட காப்பை எப்போதும் அணிந்திருப்பர். இதனாலேயே சோமோசா காலங்களில் உழவர்கள் சோமோசாவுக்கு ஓட்டு போட்டதற்கான சீட்டை எப்போதும் வைத்திருக்க ஆணையிடப்பட்டது. ஆகவே இதனைக் கேலிசெய்யும் விதமாக இதனையும் *மேக்னிஃபிகாத்* (இலத்தீனில் இப்பாடலின் பெயர்) என அழைத்தனர்..  
இப்பாடலுக்கு தர்கால இசை வடிவம் "Let Morning Shine" என்னும் ரிச்சர்டு வுவின் பாடல் தொகுப்பில் இடம் பெறுகின்றது. இது தென் கொரியாவின் விடுதலைக்காக இயற்றப்பட்டது ஆகும்.
# மிசுக்கின் (கதைமாந்தர்)

**அரசர் லெவ் நிகோலெவிச் மிசுகின்** (மிசுக்கின்), பிரபல உருசிய எழுத்தாளரான பியோடோர் தசுதாயெவ்சுகி எழுதிய 'தி இடியட்' என்ற கதையின் பிரதான கதைமாந்தர் ஆவார். இக்கதைமாந்தரின் பண்புகளால் கவரப்பட்ட தமிழ்த் திரைப்பட இயக்குநர் சண்முகம் ராசா, தன் பெயரை மிசுகின் என்று மாற்றிக் கொண்டார் என்பது குறிப்பிடத்தக்கது.
# மிசுக்கின் (கதைமாந்தர்)

## கதைமாந்தர்

உருசிய எழுத்தாளரான தஸ்தாயெவ்ஸ்கி, தன் கதையில் முழுவதும் நல்ல குணத்துடன் கூடிய இயற்கையான மனிதரைப் பற்றி எழுத விரும்பினார். இக்கதையில், அவன் 19ஆம் நூற்றாண்டின் புனித பீட்டர்ஸ்பர்க் சமூகத்தில் முட்டாள் என அழைக்கப்பட்டான். தன் இளம்வயதை சுவிட்சர்லாந்தில் கழிக்கிறான். பள்ளிக்கூடத்திற்கு செல்லாமல் வளரும் இளைஞனாக இருந்தாலும் நற்குணம் கொண்டவனாக வாழ்கிறான். 26 வயதாகும்போது உருசிய நாட்டிற்குத் திரும்புகிறான். புனித பீட்டர்ஸ்பர்க் நகரத்து சமூகத்தில் முட்டாள் என அழைக்கப்படுகிறான், ஆனால் அதீத உணர்ச்சிகளில் கதைமாந்தர்கள் அனைவரையும் மிஞ்சுகிறான். நாசுடாசியா பிலிப்பினோவா பற்றிய அத்தியாயத்தில், இவனது சிறந்த செயல்பாடுகள் பிறருக்கு எப்படி முட்டாள்தனமாகத் தெரிகின்றன என்பதைக் கூறுகிறார் ஆசிரியர். யெபாச்சின் என்னும் அதிகாரியிடம் வேலைதேடிப் போகும் வேளையிலே கன்யா அங்கு வருகிறான். யெபாச்சின், நாசுடாசியாவிடம் காதலை சொல்லுமாறு கன்யாவை ஊக்கப்படுத்துகிறார். கன்யா அவளிடம் சொல்லிவிட்டுத் திரும்புகிறான். கன்யாவிடம் தன் படமொன்றை கொடுத்துவிட்டுச் செல்கிறாள். இருவரும் அப்படத்தை பார்த்து வியக்கின்றனர். அரசன் அப்பெண்ணின் அழகில் மயங்குகிறான். அரசன் பக்கத்து அறைக்குச் சென்று யெப்பாச்சினின் மனைவியையும் மூன்று மகள்களையும் காண்கிறான். பேசிக்கொண்டிருக்கும்வேளையில், அக்லயா என்னும் பெண் (மகள்கள் மூவரில் ஒருத்தி) நாசுடாசியாவைப் போல அழகாய் இருப்பதாகக் கூறுகிறான். இவருக்கு நாசுடாசியாவைப் பற்றித் தெரிந்திருப்பது கண்டு நால்வரும் வியந்தனர். ஆனால், அரசனோ அவள் நிழற்படத்தை யெப்பாச்சினின் அறையில் அவருடன் பார்த்துக் கொண்டிருந்தாகக் கூறினான். யெபாச்சின்னின் மனைவி அப்படத்தைப் பார்க்க விரும்புவதாகவும் அதை எடுத்துவருமாறும் வேண்டுகிறாள். அக்லயாவைப் பற்றி அறிந்திருந்ததால் கன்யாவிற்கு இன்னிலை சங்கடம் அளித்தது. அரசன் சரியான ஒன்றையே செய்கிறான், ஆனால் அது நிகழ்காலத்திற்கு எதிராய் அமைந்துவிடுகிறது. எப்படி நாசுடாசியா மீதான பரிவின் காரணமாக அவளைக் காதலித்தானோ, அதே போல், அவனைச் சுற்றியுள்ள கதைமாந்தர்களைக் காக்க விரும்பி, அக்லயாவை காதலிக்கிறான். இறுதியில் அக்லயாவைத் தேர்ந்தெடுக்கிறான் அரசன், நாசுடாசியா ரோகோசின்னுடன் ஓடிவிடுகிறாள். நசுடாசியா மிசுகினின் எளிய குணத்தாலும், அறிவுத் திறனிலும் கவரப்படுவதால், ரோகோசின் மிஷ்கின் அரசனின் மீது பொறாமை கொள்கிறான். அரசனின் தயாள குணத்தினால் ரோகோசினால் இறுதிவரையில் அவனை மன்னிக்கவே முடியவில்லை.
# கட்டமைப்புச் சுமை

**கட்டமைப்புச் சுமை ** (*Structural loads*) அல்லது **வினைகள்** (*actions*) என்பன ஓர் கட்டமைப்புக்கு அல்லது கட்டமைப்புக் கூறுகளுக்கு கொடுக்கப்படும் விசைகள், உருமாற்றங்கள் அல்லது முடுக்கங்கள் ஆகும்.  
இந்தச் சுமைகள் கட்டமைப்பில் தகைவுகள், உருமாற்றங்கள், மற்றும் இடப்பெயர்ச்சிகளை ஏற்படுத்துகின்றன. இவற்றின் விளைவுகளைக் குறித்த மதிப்பீடு கட்டமைப்புப் பகுப்பாய்வு முறைமைகளின் மூலம் பெறப்படுகின்றன. கூடுதலான சுமை அல்லது அளவிற்கதிகமான சுமை கட்டமைப்புத் தவறுதலுக்கு வழிகோலுமாகையால் ஒரு கட்டமைப்பை வடிவமைக்கும்போது இவை கருத்தில் கொள்ளப்பட வேண்டும். மேலும் இயக்கத்தின்போது இவை கட்டாயமாக கட்டுப்படுத்தப்பட வேண்டும்.  
வான்வெளி ஊர்திகள், கடல்வழி கலங்கள் மற்றும் சரக்காளும் இயந்திரங்கள் போன்ற இயந்திர கட்டமைப்புகள் தங்களுக்கெனத் தனிப்பட்ட கட்டமைப்புச் சுமைகளையும் விசைகளையும் கொண்டுள்ளன.  
பொறியாளர்கள் பொதுவாக பதிப்பிக்கப்பட்ட ஒழுங்குமுறைகள், உடன்பாடுகள், அல்லது வரையறுக்கப்பட்ட விவரக் கூற்றுகளின் அடிப்படையில் கட்டமைப்புச் சுமையை கணக்கிடுகிறார்கள். ஏற்புச் சோதனைக்கும் ஆய்வுகளுக்கும் ஏற்கப்பட்ட தொழில்நுட்பச் சீர்தரங்கள் பயன்படுத்தப்படுகின்றன.
# உந்துபொறி

**உந்துபொறி** (*locomotive*) அல்லது **தொடருந்துப் பொறி** ஒரு தொடர்வண்டிக்கு நகரும் ஆற்றலை வழங்குகின்ற ஓர் உந்து ஆகும். ஆங்கிலச் சொல்லான *லோகோமோடிவ்* என்பது இலத்தீன மொழியிலிருந்து பெறப்பட்டதாகும். 19ஆம் நூற்றாண்டில் இயக்கப்பட்ட நிலைத்த நீராவி பொறிகளிலிருந்து நகரும் தன்மையுடைய இத்தகைய பொறிகளை வேறுபடுத்த பயன்படுத்தப்பட்டது.  
உந்துபொறிக்கு தானாகவே ஏற்றிச் செல்லும் சுமை எதுவும் கிடையாது. இதன் ஒரே செயல்பாடு இருப்புப் பாதைகளில் தொடர்வண்டிகளை இழுத்துச் செல்வதாகும். மாறாக சில இருப்புப் பாதை வண்டிகள் சுமைகளை ஏற்றுவதோடு தங்களை தாங்களே இழுத்துச் செல்லும் ஆற்றல் கொண்டவையாக உள்ளன. இவை பொதுவாக உந்துபொறிகள் என அழைக்கப்படுவதில்லை; *பல்லுறுப்பு தொடர்வண்டி*, *இயக்கி வண்டி* அல்லது *தண்டு தானுந்து* எனப்படுகின்றன. இவை மாநகரப் போக்குவரத்திற்கும் அலுவலர் ஆய்வுகளுக்கும் பராமரிப்பிற்கும் பயன்படுத்தப்படுகின்றன. சரக்குகளை இவை பொதுவாக ஏற்றிச்செல்வதில்லை.  
வழமையாக, உந்துபொறிகள் தொடர்வண்டியை முன்னாலிருந்து இழுக்கின்றன. கூடுதல் பளுவைச் சுமக்க சரக்கத் தொடர்வண்டிகளில் இரண்டு உந்துபொறிகள் இணைக்கப்பட்டு முன்னால் உள்ளது இழுக்க பின்னால் உள்ளது தள்ள இயக்கப்படுகிறது. இவை *இழு-தள்ளு* வண்டிகள் எனப்படுகிறன.
# செர்கி லெட்சுமி

**செர்கி லெட்சுமி** , பிரெஞ்சு நாட்டுத் தீவான மார்த்தினீக்கில் பிறந்தவர். பிரெஞ்சு பிராந்திய அரசுக் குழுவில் உறுப்பினராக இருந்தார். இவர் ஓர் அரசியல்வாதி ஆவார். இத்தீவின் ஒரே தமிழ் அரசியல்வாதி இவரே. இவர் பிரான்சின் சொர்போன் நகரில் படித்து புவியியல் பாடத்தில் முனைவர் பட்டம் பெற்றார்.
# செர்கி லெட்சுமி

## மேலும் பார்க்கவும்

- செர்கி லெட்சுமியின் தளம்
# விண்மீன்கள் நிறைந்த இரவு

***விண்மீன்கள் நிறைந்த இரவு*** (*The Starry Night*) என்பது நெதர்லாந்து பின்-உணர்வுப்பதிவுவாத ஓவியர் வின்சென்ட் வான் கோ என்பவரால் வரையப்பட்டது. தெற்கு பிரான்சிலுள்ள தன்னுடைய வீட்டுப் பலகணிக்கு வெளியே இரவில் தெரியும் காட்சியைச் சித்தரித்து, அவர் நினைவிலிருந்து வரையப்பட்டது. இது வான் கோவின் புகழ்பெற்ற ஓவியங்களில் ஒன்றாகவும், பரவலாக தலைசிறந்த ஒன்றாகவும் புகழப்படுகிறது.
# சோம்பு

**சோம்பு**(Anise) , என்பது அபியேசியே (Apiaceae) குடும்பத்தைச் சேர்ந்த நறுமணமிக்க ஒரு பூக்கும் தாவரம் ஆகும். கிழக்கு மத்திய தரைக்கடல் பகுதி மற்றும் தென்மேற்கு ஆசியாப் பகுதியைத் தாயகமாகக் கொண்டது. சோம்பு அதிமதுரம், அண்ணாசிப்பூ, மற்றும் பச்சடி வகையில் பயன்படுத்தப்படும் சில செடிகளுக்கு இணையான சுவையை உடையது.
# சோம்பு

## உயிரியல்

சோம்பு மருத்துவத்திற்குப் பயன்படும் ஒரு மூலிகைத் தாவரம் ஆகும். குட்டையாக இருக்கும் இச்செடி 3 அடி (0.91 மீ) உயரமே வளரும் ஓராண்டுத் தாவரமாகும். இத்தாவரத்தின் இலைகள் தண்டின் அடிப்பகுதியில் நீண்டும் செ.மீ. அளவுடையதாக சற்றே கதுப்பாக குழியுடையதாகவும் காணப்படும். ஆனால் தண்டின் மேற்பகுதியில் உள்ள இலைகள் பல இலைகளாகப் பிரிந்து ஒரு சிறகைப் போலக் காணப்படும். இதன் மலர்கள் வெண்மை நிறமுடையது. சுமார் 3 மி.மீ விட்டத்துடன் ஓர் அடர்ந்த குடை போல இருக்கும். இதன் பழங்கள் உலர்ந்து 3 முதல் 5 மி.மீ வரை ஒரு நீள்வட்டமாக இருக்கும். இவை பொதுவாக சோம்பு விதைகள் என அழைக்கப்படுகின்றன.  
சோம்பு லேபிடோப்டேரா இனத்தைச் சேர்ந்த சிலவகைப் பூச்சிகளான வண்ணத்துப்பூச்சி, அந்துப்பூச்சி போன்றவற்றின் உணவாகவும் பயன்படுகிறது
# சோம்பு

## பயிரிடும் முறை

சோம்பு நல்ல ஒளியும் செழுமையான செறிவூட்டப்பட்ட மண்ணும் உள்ள பகுதிகளில் மிகச்சிறப்பாக வளரும். பெரும்பாலும் வசந்த காலத்தில் இதன் விதைகள் மண்ணில் விதைக்கப்படுகின்றன. இவை நன்றாக மண்ணில் வேரூன்றி வளரத் தொடங்கியபின் இவற்றை பெயர்த்து நடுவது இல்லை. ஏனெனில் இவைகள் உறுதியான ஆணிவேரை உடையன. எனவே நாற்று சிறியதாக இருக்கும்போதே இவை பெயர்த்து நடப்பட வேண்டும்.
# சோம்பு

## உற்பத்தி

சோம்பில் அனித்தோல் எனப்படும் மணம் மிகுந்த எண்ணெய் பெறப்படுகிறது. இதன் மருத்துவத்தன்மை, மணம் மற்றும் சுவைக்காக மேற்கத்திய சமையல் முறைகளில் சில உணவு வகைகள், பானங்கள், மற்றும் மிட்டாய்கள் செய்ய சோம்பு பயன்படுத்தப்படுகிறது. தற்போது தென்கிழக்கு ஆசிய, மற்றும் கிழக்கு ஆசிய உணவுகளில் சோம்பிற்குப் பதிலாக தக்கோலம் அல்லது அண்ணாசிப்பூ (அண்ணாசி மொக்கு) எனப்படும் சோம்பு இனத்தைச் சேராத மசாலாப் பொருள் பயன்படுத்தப்படுகிறது. இதனால் சோம்பின் உற்பத்தி கணிசமாகக் குறைந்து அண்ணாசிப்பூ உற்பத்தி அதிகரித்துள்ளது. மேற்கத்திய சந்தைகளில் சோம்பின் இடத்தினைப் அண்ணாசிப்பூ பிடித்துள்ளது. 1999 களில் சோம்பிலிருந்து உற்பத்தி செய்யப்படும் எண்ணெய் 8 டன்னாகவும் அதே நேரம் அண்ணாசிப் பூவிலிருந்து உற்பத்தி செய்யப்பட்ட எண்ணெய் 400 டன்னாகவும் இருந்தது.
# சுதை ஓவியம்

வினை உருவப்படுத்திக் காட்டும் சுதை ஓவியம்.]]
**சுதை ஓவியம்** (*fresco*) என்பது சுவரில் சுண்ணாம்பு காரைப்பூச்சு பூசி அந்த சாந்து காய்வதற்குள் வரையப்படும் ஓர் சுவர் ஓவிய தொழில் நுட்பமாகும். நிறமூட்டுப் பொருளுக்கான ஊடு பொருளாக நீர் பாவிக்கப்பட்டு, சாந்தின் துளைகள் வழியே, வண்ணப் பூச்சு சாந்தில் சேர்ந்துவிடும் ஒன்றாக இம்முறை உள்ளது. சுதை ஓவிய நுட்பம் பழங்காலத்தில் கையாளப்பட்டு, இத்தாலிய மறுமலர்ச்சி ஓவியங்களுடன் நெருக்கமான தொடர்புபட்டது.  
தமிழகத்தின் சித்தன்னவாசல் குகை ஓவியங்கள், தஞ்சாவூர் பெரிய கோயில் கருவறை சுற்றுச் சுவருக்குள் உள்ள இராசராசன் ஓவியம், சுந்தரர் கைலாயம் செல்லும் ஓவியம் போன்றவை இவ்வகைப்பட்டவையே. இந்த ஒவியங்கள் வரைய இயற்கையாக கிடைக்கும் பொருட்களே பயன்படுத்தப்பட்டன. பதினோராம் நூற்றாண்டுவரை தமிழகம் சுதை ஓவியங்களுக்கு புகழ்பெற்ற மண்ணாக இருந்தது. கலை நுணுக்கங்கத்தோடு வரையத் தெரிந்த பல கலைஞர்கள் தமிழகத்தில் அக்காலத்தில் வாழ்ந்தனர். தமிழ் பேரரசுகளான சோழ, பாண்டிய பேரரசுகள் மறைந்தபோது இந்தக் கலை தமிழகத்தில் அழிந்துபோனது.
# வார்ப்பிரும்பு

**வார்ப்பிரும்பு ** (*cast iron*) இரும்பு அல்லது இரும்புக் கலவையை நீர்மநிலைக்கு மாறுமாறு காய்ச்சி வார்ப்பு அல்லது அச்சுகளில் ஊற்றி திண்மநிலைக்கு குளிர்வித்துப் பெறும் இரும்பு வகை ஆகும். பொதுவாக இது கசடிரும்பு அல்லது பன்றியிரும்பிலிருந்து தயாரிக்கப்படுகிறது. கலவை மாழையில் உள்ள தனிமங்களால் உடையும்போது இதன் வண்ணம் பாதிப்படைகிறது. **வெள்ளை வார்ப்புரும்பில்** கார்பைடு துகள்கள் இருப்பதால் விரிசல்களை நேராகச் செல்ல அனுமதிக்கிறது. வெண்கருமை வார்ப்புரும்பு கிராபைட்டு தகடுகளை கொண்டிருப்பதால் விரிசல்களை திசைமாற்றி பல சிறு விரிசல்களை உருவாக்குகிறது.  
இதன் முதன்மை கலவை உறுப்புகளாக கரிமம் (C) மற்றும் சிலிகான் (Si) உள்ளன. கரிமத்தின் பங்கு 2.1 முதல் 4&nbsp;wt% ஆகவும் மற்றும் சிலிகானின் பங்கு 1 முதல் 3&nbsp;wt% ஆகவும் உள்ளது. கரிமத்தின் அடக்கம் மிகக் குறைவாக உள்ள இரும்பு எஃகு எனப்படுகிறது. எனவே இவற்றை இரும்பு-கரிமம்-சிலிகான் கலவை மாழையாகக் கருதலாம். இதன் திண்மமாகும் அடிப்படையை இருபொருட்சேர்வை இரும்பு-கரிமம் நிலைமாற்ற வரிவடிவத்திலிருந்து பெறலாம். இந்தக் கலவைகள் பெரும்பாலும் இரும்பு-கரிமம் அமைப்பின் எளிதுருகு புள்ளிக்கு அண்மையில் இருப்பதால் இதன் உருகுநிலை பொதுவாக முதல் வீச்சகளில் உள்ளது. இது கலப்பற்ற இரும்பின் உருகுநிலையை விட குறைவாகும்.  
மென்றகடாக்கத்தக்க வார்ப்பிரும்பைத் தவிர்த்து பிற வார்ப்பிரும்புகள் நொறுங்கும் தன்மை உடையன. இதன் பண்புகளான குறைந்த உருகுநிலை, நல்ல பாய்மம், வார்க்கத்தக்க தன்மை, சிறந்த இயந்திர வினைமை, உருமாற்ற எதிர்ப்பு மற்றும் தேய்தல் எதிர்ப்பு ஆகியவற்றால் வார்ப்பிரும்பு பல பொறியியல் செயல்பாடுகளுக்கு சிறந்த பொருளாக விளங்குகிறது. குறிப்பாக குழாய்கள், இயந்திரங்கள், தானுந்துத் தொழில் உதிரிபாகங்கள் (உருளைத் தலைபாகம், உருளைத் தொகுதி, பல்லிணைப் பெட்டி) ஆகியவற்றைத் தயாரிக்கப் பயன்படுத்தப்படுகின்றது. இது துருவினால் செயலிழப்பதில்லை.
# வை. கோவிந்தன்

**சக்தி வை. கோவிந்தன்** ஒரு தமிழ்நாட்டில் புதுக்கோட்டை மாவட்டத்தில் பிறந்த இதழியலாளரும் எழுத்தாளரும் ஆவார். கோவிந்தன் 'சக்தி அச்சகம்' என்ற அச்சகத்தை நிறுவி, இதழ், மலர், பதிப்பகம் ஆகியவற்றை உருவாக்கியதால் 'சக்தி வை. கோவிந்தன்' என அழைக்கப்படுகிறார். காந்தியக் கொள்கையால் ஈர்க்கப்பட்ட இவர் 'தமிழ் பதிப்புலகின் தந்தை' எனப் புகழப்படுகிறார். குழந்தை எழுத்தாளர் சங்கம் என்னும் சங்கத்தை நிறுவி அதன் தலைவராகச் சிறிது காலம் பணியாற்றியவர்.
# வை. கோவிந்தன்

## இளமைக்காலம்

கோவிந்தன் 12-6-1912ஆம் நாள் தமிழ்நாட்டில் புதுக்கோட்டை மாவட்டத்தில் அமைந்துள்ள இராயபுரம் என்னும் சிற்றூரில் பிறந்தார். உள்ளூரிலேயே எட்டாம் வகுப்பு வரை படித்தார். பின்னர் பர்மாவில் வணிகம் செய்துகொண்டிருந்த தன் தந்தைக்கு உதவுவதற்காகப் பர்மாவிற்குச் சென்றார். அங்கு தந்தையின் தேக்கு மர ஆலையிலும் செட்டிநாடு பாங்கிலும் வேலை செய்தார். வட்டிக்குப் பணம் கொடுத்து, மக்களைக் கசக்கிப் பிழிந்து அப்பணத்தைத் திரும்பப் பெறும் வழக்கம் கோவிந்தனுக்குப் பிடிக்கவில்லை. எனவே 1934ஆம் ஆண்டில் தன்னுடைய ஊருக்குத் திரும்பினார். குடும்ப வறுமையின் காரணமாகக் கோவிந்தன் அவர்தம் பங்காளியான வைரவன் செட்டியார், முத்தையாச்சி இணையருக்குத் தத்துக் கொடுக்கப்பட்டார்.
# வை. கோவிந்தன்

## அச்சகமும் இதழ்களும்

கோவிந்தன், 1935ஆம் ஆண்டின் தொடக்கத்தில் சென்னைக்கு வந்தார். அங்கே தனது கையிலிருந்த ஒரு இலட்சத்தைக் கொண்டு **சக்தி** என்னும் **அச்சகத்தையும்** 1935ஆம் ஆண்டு ஏப்ரல் மாதத்தில் சுத்தானந்த பாரதியாரை ஆசிரியராகக் கொண்டு சக்தி என்னும் **திங்கள் இதழையும்** தொடங்கினார். இவ்விதழின் ஆசிரியராக யோகி. சுத்தானந்த பாரதியாருக்குப் பின்னர், தி. ஜ. ரங்கநாதன், சுப. நாராயணன், கு. அழகிரிசாமி, விஜய பாஸ்கரன் ஆகியோர் பணியாற்றினர். இறுதியில் வை. கோவிந்தனே ஆசிரியர் பொறுப்பில் இருந்தார்.
# வை. கோவிந்தன்

## எழுதிய நூல்கள்

வாழ்வின் இறுதிப்பகுதியில் வை. கோவிந்தன் தானே எழுத்தாளராக மாறிச் சில நூல்களை எழுதினார். அவற்றுள் சில:  
1. வை. கோ.வின் குழந்தைக் கதைகள்
1. பாப்பாவுக்குக் கதைகள்
1. மரம் பறந்தது
1. அணில் அண்ணன் கதைகள்
1. நான்கு முட்டாள்கள்
1. அலாவுதீனும் அற்புத விளக்கும்
1. வை. கோ.வின் ஈ.சாப் குட்டிக் கதைகள்
1. தமிழ்நாட்டு நாடோடிக் கதைகள்
1. தவளைக் குளம்
1. நச்சு மரம்
1. கடலோடியின் கதை
1. கூனன் கதை
# வை. கோவிந்தன்

## இறப்பு

வாழ்வின் இறுதிப் பகுதியில் வறுமையின் வாய்ப்பட்ட சக்தி வை. கோவிந்தன் சென்னையில் ஒரு விடுதியில் 1966 – அக்டோபர் – 16ஆம் நாள் மரணமடைந்தார்.
# வை. கோவிந்தன்

## சக்தி வை.கோ.வைப் பற்றி

சக்தி வை. கோவிந்தனைப் பற்றி அவருடைய நூற்றாண்டை ஒட்டி, **சக்தி வை. கோவிந்தன் தமிழின் முன்னோடிப் பதிப்பாளுமை** என்னும் நூலைப் பழ. அதியமான் எழுதியிருக்கிறார்.
# தமிழர் சணல் பொருட்கலை

தமிழர் ஊர்களில் சணலை மூலப்பொருளாகக் கொண்டு பல்வேறு பொருட்களை உற்பத்தி செய்யும் வேலையை **தமிழர் சணல் பொருட்கலை** எனலாம். அண்மைக் காலமாக அதிகரித்துவரும் சூழலியல் அக்கறையினால் சணலினால் செய்யப்பட பொருட்கள் கூடிய வரவேற்பைப் பெற்று வருகின்றன. இவ்வாறு செய்யப்படும் பொருட்களின் கணிசமான பகுதி வட அமெரிக்காவிற்கு ஏற்றுமதி செய்யப்படுகின்றன.  
சணல் பொருள் தயாரித்தல் பெரும்பாலும் கைத்தொழிலாக முன்னெடுக்கப்படுகிறது. இத் துறையில் பெண்கள் பெருமளவில் பங்கெடுக்கிறார்கள்.
# தமிழர் சணல் பொருட்கலை

## பொருட்கள்

- சணல் துணி
- சாக்கு
- சணல் கைப்பை
- கோணி பை
- நகர்பேசி உறை
- மடிக்கணினி உறை
- திரைச்சீலை
- விரிப்புக்கள்
- உடை
- கயிறு
# தேனிரும்பு

ஈஃபெல் கோபுரம் தேனிரும்பின் ஒரு வகையான துழாவுலை இரும்பினால் கட்டப்பட்டது]]
யிலுள்ள இரும்புத் தூண் 98% தேனிரும்பினால் ஆனது]]
**தேனிரும்பு ** (*Wrought iron*) எஃகை விட குறைந்த கரி சேர்ந்த இரும்பு கலவை மாழை ஆகும். தேனிரும்பைத் தயாரிக்கையில் நார்த்தன்மையுடைய கசடுகள் அதில் சிக்குண்டு உள்ளதே இதன் சிறப்பியல்பாகும். இதனால் தேனிரும்பை பொறிக்கும் போதும் உடைக்குமளவில் வளைக்கும்போதும் மரத்தைப் போன்றே "வரிகள்" உடன் காணப்படுகிறது. இது வலு மிக்கதாகவும், தகடாக்கத் தக்கதாகவம் நீட்டக் கூடியதாகவும் எளிதாக பற்ற வைக்கக் கூடியதாகவும் உள்ளது. வரலாற்றில், இதுவே மிகவும் தூய்மையான இரும்பாக "நல்லிரும்பு" என அறியப்பட்டது; இருப்பினும், தற்போதைய சீர்தரங்கள் கரிமச் சேர்க்கை 0.008 wt%க்கும் கீழாக இருக்க வரையறுப்பதால் இதனை தூய இரும்பாகக் கொள்ள இயலாது.  
இரும்புத் தயாரிக்கும் முறைகள் மேம்படுத்தும் முன்னர் தேனிரும்பே மிகவும் வழக்கத்திலிருந்த தகடாக்கக்கூடிய இரும்பாக இருந்தது. தேனிரும்பிலிருந்தே வாள்கள், உணவுக் கத்திகள், உளிகள், கோடாரிகள் மற்றும் பிற கூர்மையான கருவிகளைத் தயாரிக்கத் தேவையான எஃகு பெறப்பட்டது. போர்க்கப்பல்களிலும் தொடர்வண்டிகளிலும் பயன்படுத்தப்பட்டதால் இதன் தேவை 1860களில் உச்சத்தில் இருந்தது. பின்னர் படிப்படியாக குறைந்து விட்டது.  
தேனிரும்பைக் கொண்டு தறையாணிகள், ஆணிகள், கம்பிகள், சங்கிலிகள், தண்டவாளங்கள், தொடர்வண்டி பெட்டியிணைப்புகள், நீர் மற்றும் நாராவிக் குழாய்கள், மரையாணிகள், திருகாணிகள், குதிரை இலாடங்கள், கைப்பிடிகள், அலங்கார அறைகலன்கள் ஆகியன தயாரிக்கப்பட்டன.  
தற்போது வணிகரீதியாக தேனிரும்பு தயாரிக்கப்படுவதில்லை. தேனிரும்பால் தயாரிக்கப்பட்டவையாக கூறப்படும் காப்பு சட்டங்கள், பூங்கா நாற்காலிகள் மற்றும் இரும்புக் கதவுகள் மென் உருக்கால் தயாரிக்கப்படுகின்றன. இருப்பினும் அவை கை வேலைபாடுகளுடன் இருப்பதால் ஆங்கிலத்தில் *ராட்* (வேலை செய்த) *அயர்ன்* என்றே அழைக்கப்படுகின்றன.
# நீராவி உந்துபொறி

**நீராவி உந்துபொறி ** (*steam locomotive*) நீராவியால் இயங்கும் பொறியின் வழியே ஆற்றலைப் பெறுகின்ற ஓர் தொடர்வண்டி உந்துபொறி ஆகும். இவ்வகை உந்துபொறிகளில் ஏதேனும் எரிபொருளுக்குத் (வழமையாக விறகு, கரி அல்லது எண்ணெய்) தீ மூட்டி கொதிகலனில் உண்டாக்கப்படும் நீராவியால் நீராவிப்பொறி இயக்கப்படுகிறது. எரிபொருளும் நீரும் உந்துப் பொறியிலேயே (அல்லது அதன்கூடவே பின்னால் இழுக்கப்படும் வண்டிகளில்) எடுத்துச் செல்லப்படுகிறது.  
நீராவி உந்துபொறிகள் முதலில் ஐக்கிய இராச்சியத்தில் உருவாக்கப்பட்டன. தொடர்வண்டிப் போக்குவரத்தில் இருபதாம் நூற்றாண்டின் முன்பகுதி வரை இவை பெரிதும் பயன்படுத்தப்பட்டு வந்தன. பின்னர் படிப்படியாக மின் உந்துபொறிகளும் டீசல் உந்துபொறிகளும் இவற்றிற்கு மாற்றாக அமைந்தன.
# குற்றகலப் பாதை

**குற்றகல இருப்புப் பாதை** (*narrow gauge railroad*) என்பது தண்டவாளங்களுக்கு இடையே உள்ள தொலைவு சீர்தர அகலமான 1,435 மிமீ (4 அடி 8 1⁄2 அங்) விடக் குறைவான அகலத்தைக் கொண்டுள்ள இருப்புப்பாதை ஆகும். இயக்கத்தில் இருக்கும் பெரும்பான்மையான குற்றகலப் பாதைகள் 2 அடி (610 மிமீ)க்கும் 3 அடி 6 அங் (1,067 மிமீ)க்கும் இடையேயான அகலத்தைக் கொண்டுள்ளன. இந்தியாவில் 1,000 மிமீ (3 அடி 3 3⁄8 அங்) அகலமுள்ள குற்றகலப் பாதைகள் 9442 கி.மீ. தொலைவிற்கு உள்ளன. இவை மீட்டர் அகலப் பாதை என அழைக்கப்படுகின்றன. 2 அடி 6 அங் (762 மிமீ) அகலப் பாதைகளும் 2 அடி (610மிமீ) அகலப் பாதைகளும் இயக்கத்தில் உள்ளன. இவையே இந்தியாவில் குற்றகலப் பாதைகள் எனப்படுகின்றன. இவை பெரும்பாலும் மலை அல்லது காட்டுப் பகுதிகளில் இயங்குகின்றன. மார்ச்சு 2008 ஆண்டில் 2479 கி.மீ. தொலைவிற்கு இவ்வகை இருப்புப் பாதைகள் இயக்கத்தில் இருந்தன.